Marinemuseet

Marinemuseet i Horten er et museum for Sjøforsvaret. Det ble opprettet i 1853 etter at kommandørkaptein Christian Fredrik Klinck overlot sin private samling til Marinen. Museet er en del av Forsvarets museer.  

Museet ligger på Karljohansvern, den tidligere hovedbasen for Marinen. Utstillingene har siden 1864 hatt lokaler i «Magasin A», en av de eldre magasinbygningene på verftsområdet.  

 Samlinger 
Samlingene består av skipsmodeller, uniformer, våpen, navigasjonsutstyr, kart, fotografier og arkivalia. Arkivmaterialet benyttes både i forskning og i museets formidling. Blant bevarte fartøyer er torpedobåten Rap fra 1873, ubåten KNM «Utstein» fra 1965 og motortorpedobåten KNM «Blink».  

 Virksomhet 
Museet dokumenterer og formidler Sjøforsvarets historie fra 1814 og framover gjennom faste og midlertidige utstillinger. Det tilbys omvisninger og pedagogiske opplegg for skoleklasser. Museet samarbeider med Forsvarets museer om bevaring og formidling av militærhistorisk materiale.  

Marinemuseet har også flere bevarte fartøyer, blant annet torpedobåten «Rap», samt utendørsutstilling med ubåten KNM «Utstein» og MTBen KNM «Blink». Begge av de sistnevnte skip er åpne for publikum. KNM «Narvik» (F304), som er eid av en egen stiftelse, er også museumsskip og lokalisert ved Marinemuseet.

Se også
 Karljohansvern

 Referanser 


Eksterne lenker


Kategori:Museer i Vestfold
Kategori:Sjøfartsmuseer i Norge
Kategori:Kultur i Horten
Kategori:Forsvarets museer
Kategori:Sjøfart i Vestfold
Kategori:Etableringer i 1853
Kategori:Museer etablert i 1850-årene
Kategori:1853 i Norge
Kategori:Vitenskap i 1853
Kategori:Artikler i sjøfart-prosjektet
Kategori:Okkupasjonshistoriske museer i Norge